Lav et referat af nedenstående tekst:

Tekst:
Opdateret klokken 16.44. En 73-årig traktorfører er omkommet i en alvorlig arbejdsulykke ved Vodskov. Det oplyser Nordjyllands Politi på twitter. - Traktorfører er afgået ved døden ved uheldet, skriver Nordjyllands Politi. Uheldet er sket nordvest for Vodskov. Her er en 73-årig traktorfører blevet ramt af det ene hjul under græsslåningsarbejdet, og personen endte med at blive fastklemt under hjulet. Kort efter klokken 16 oplyste Nordjylland Politi, at læge, ambulance, politi og brandvæsen var tilstede på en adresse nordvest for Vodskov, fordi der var sket et solouheld med en traktor. - Vi er lige landet på stedet deroppe, og det ser alvorligt ud, forklarede Karsten Højrup. Ifølge vagtchefen var der tale om et solouheld, hvor en traktorfører har været impliceret i uheldet. Han oplyste tidligere, at der er sket alvorlig personskade ved uheldet. Nu er personen meldt omkommet. Politiet fik anmeldelsen af uheldet klokken 15.48. Nordjylland Politi skrev tidligere følgende om uheldet på Twitter: - Vi er lige nu tilstede på en adresse nordvest for 9330 Vodskov, hvor der er sket et solo uheld med en traktor. Der er tale om alvorlig personskade og læge, ambulance, brandvæsen og politi er tilstede.

Referat:
En traktorfører var mandag eftermiddag impliceret i et solouheld ved Vodskov, og personen er afgået ved døden.